Pasionații de acrobații pot merge la circ din 3 iulie. Trebuie să știi care sunt noile reguli impuse în contextul COVID-19.
Mircea Brînzea, acrobat la circ, se pregăteşte intens pentru noi spectacole. În ultimele 3 luni, Mircea s-a antrenat acasă, dar i-a lipsit validarea din partea publicului. Spectacolele de la Circul Metropolitan se reiau din 3 iulie.
Ţi-au lipsit acrobaţiile de la circ? Nu mai este mult până când te vei putea bucura de spectacole.Mircea este acrobat şi îţi spune că în ultimele trei luni, deşi nu a avut repezentaţii, nu a stat degeaba şi s-a antrenat acasă.I-a lipsit, însă, foarte mult publicul. Singurul spectator a fost fetiţa lui.În luna iulie va reveni pe scenă, dar în alte condiţii. Spectacolele se vor ţine în aer liber, într-o arenă unde vor putea intra doar 130 de persoane."Noi fără public suntem ca şi peştele pe uscat. Am reluat activitatea, într-adevăr destul e greu. Dar muncim foarte mult să ajungem la forma iniţială pe care am avut-o", spune Mircea Brînzea, acrobat în vârstă de 34 de ani."Am reuşit să obţin 5 titluri de campion mondial, 5 de campion european. Sunt antrenor la gimnastică aerobică. Am antrenat şi lotul Marii Britanii", adaugă Mircea."A intrat în toate spectacolele, este bun la tot aici. Face şi trapez, plasă elastică, acrobaţii, dansează, adică e omul bun la toate", afirmă Ion Strâmbeanu, acrobat la circ.